Vagina dentata

***Vagina dentata*** (latin, «tannet vagina») er en flerkulturell vandrehistorie der en vagina påstås å ha tenner, med antydningen at samleie kan forårsake skader, emaskulasjon eller kastrasjon. *Vagina dentata* kan også dekke en sjelden sykdom som påvirker vaginaen, som heller kan kalles en *vaginal [[dermoidcyste]]*.

## Folklore
*Vagina dentata*-fortellinger har dukket opp i flere kulturer og gjennom tidene. Slike vandrehistorier er ofte brukt for å advare om fremmede kvinner og for å fraråde voldtekt.

Psykologen Erich Neumann skrev at i en slik fortelling, at «[...] en fisk bor i vaginaen til den fryktelige moren; helten er mannen som vinner over den fryktelige moren, knekker tennene ut av hennes vagina og gjør henne om til en kvinne.»

### Sør-Amerika
Idéen dukker også opp i mytologien til chaco- og guianastammene i Sør-Amerika. Helten etterlater én tann i noen versjoner.

### Nord-Amerika
Ponca- og otoestammene har en fortelling der Coyote lurer en forskrudd, gammel dame som la tenner i vaginaene til hennes datter og en annen ung kvinne hun holdt som fange, for å forføre, drepe og rane unge menn. Coyote dreper dama og hennes datter, men gifter seg med den andre unge kvinnen etter å slå tenna ut av vaginaen hennes, «bortsett fra én sløv tann som var veldig pirrende under samleie».

### Hinduisme
*[[Asura|Asuraene]]* Andhaka, sønnen til Shiva og Parvati (ubevisst), blir drept av Shiva når han prøver å tvinge den forkledde Shiva til å overgi Parvati. Adi, som er Andhakas sønn og også en *asura*, forkler seg som Parvati for å forføre og drepe Shiva med en tannet vagina for å hevne Andhaka, men dør også.

### Ainoene
Ainoene forteller om en demon med skarpe tenner som gjemte seg inni en ung kvinnes vagina og emaskulerte (kappet av penisen og testiklene til) to unge menn på bryllupskveldene sine. Kvinnen ba om hjelp fra en smed, som skapte en jernfallos for å knuse tennene til demonen.

### Maorisk mytologi
I maorisk mytologi forsøkte luringen Maui å gjøre menneskeheten udødelig ved å reversere fødselsprosessen. Han gjorde seg om til en mark og krøp inn i vaginaen til Hine-nui-te-po, nattens og dødens gudinne, og ut gjennom munnen hennes mens hun sover. Hans påfunn feiler når en *pīwakawaka* ler da den ser hans entré, som vekker Hine-nui-te-po, som dreper marken med sine vaginale tenner av obsidian.

## Psykologi
*Vagina dentata* er observert av flere feminismeforskere gjennom gjennom psykoanalytisk teori, spesielt freudiansk kastrasjonsangst og fødselstraumer. Tropen om lesbiske vampyrer er en av flere eksempler av *vagina dentata*-bildespråk i skrekkfilmer, som ofte kritiseres i feministisk filmteori.

Camille Paglia skriver i sin bok, *[[Sexual Personae]]* (1991): «Den tannede vaginaen er ikke en sexistisk hallusinasjon: hver penis minkes i hver vagina, akkurat som menneskeheten, mannlig og kvinnelig, svelges av moder jord.»

Stephen J. Ducat uttrykker i sin bok, *The Wimp Factor*, et lignende syn – at disse mytene uttrykker trusselen samleie har for menn som, selv om de går inn triumferende, forlater alltid redusert.

## I populærkulturen

* I romanen ''Snow Crash'' av Neal Stephenson er vaginaen til Y.T., en kvinnelig figur, utstyrt med en *dentata* – et verktøy som injiserer kraftig hypnotika inn i hva enn som penetrerer den, for å forhindre voldtekt.
* *Teeth*, en amerikansk skrekkomedie fra 2007, skrevet og regissert av Mitchell Lichtenstein, er basert på *vagina dentata*. I filmen har Jess Weixler rollen som Dawn O'Keefe, en tenårig talsperson for en kristen kyskhetsgruppe, som har vagina dentata og bruker det til å kjempe mot voldtekt og seksuelle overgrep.
* En Off-Broadway-musikal fra 2024, *[[Teeth (musical)|Teeth]]*, er basert på filmen fra 2007, med manus og komposisjoner fra Anna K. Jacobs og manus og sangtekster fra Michael R. Jackson. Musikalen har en sekvens der skuespillets kvinnelige rollebesetning omforvandles til disiplene til «Dentata» (en mytologisk gudinne) og kastrerer de mannlige rollene med sine vaginaer.
* I Ben Aaronovitch-romanene *[[Rivers of London]]* og *[[Moon Over Soho]]* er «the Pale Lady» en fe og kimære som har vagina dentata, som hun bruker til å drepe menn hun har samleie med.
* I novellen «The Weasel Bride» av Tanith Lee, den titulære bruden har vagina dentata som fører til hennes død. Fortellinga dukket først opp i Lees *The Book of the Dead* (1991).
* Den humoristiske og feministiske romanen *Vagina dentata* (2019) av Luci van Org inneholder tannede vaginaer ved siden av germansk mytologi.
* I filmen ''Prometheus'' (2012) er det et mutert blekksprutaktig foster som har vokst til en enorm størrelse og åpner sin vagina dentata for å vise et eggleggningsrør som legger et egg inni et romvesen.

## Medisin
I noen sjeldne forekomster kan dermoidcyster (en type svulst) gro inni vaginaen. Dermoidcyster formes fra de ytterste lagene med embryonale hudceller. Disse cellene kan vokse til mange forskjellige vevtyper, og cystene kan formeres hvorenn huden er eller hvor huden brettes inn for å bli til et annet organ, som i øret eller vaginaen. Når dermoidcyster forekommer i vaginaen, dekkes de med et lag normalt, vaginalt vev og ser derimot ut som en klump, ikke som gjenkjennelige tenner.

## Referanser


## Eksterne lenker
*